**בענין מצוה לקיים דברי המת**

1. בראשית פרק מז

(כח) ויחי יעקב בארץ מצרים שבע עשרה שנה ויהי ימי יעקב שני חייו שבע שנים וארבעים ומאת שנה:

(כט) ויקרבו ימי ישראל למות ויקרא לבנו ליוסף ויאמר לו אם נא מצאתי חן בעיניך שים נא ידך תחת ירכי ועשית עמדי חסד ואמת אל נא תקברני במצרים:

(ל) ושכבתי עם אבתי ונשאתני ממצרים וקברתני בקברתם ויאמר אנכי אעשה כדברך:

(לא) ויאמר השבעה לי וישבע לו וישתחו ישראל על ראש המטה: פ

2. מדרש הגדול בראשית פרק מז פסוק ל

ויאמר אנכי אעשה כדברך. ר' מאיר אומר מצוה לקיים דברי המת

3. תוספות מסכת כתובות דף פו עמוד א

...ובקונט' פי' לקמן גבי קטינא דהואיל וליכא מצוה אלא מדרבנן לא כייפינן להו ואין נראה דאשכחן דכופין במצות דרבנן כגון מצוה לקיים דברי המת דאמרי' בהשולח (גיטין מ.) דכופין את היורשים.

4. שו"ת תשב"ץ חלק ב סימן נג

ולענין מצו' אביו שצוה בשעת פטירתו שידבר עם אחי אשתו אם הוא זה דבר מצוה להתיר בשבילו נדרו אם לא גם בזה אין הדבר ברור ותחלת כל דבר אומר לך כי מה שכתבת בזה משום דמצוה לקיים דברי המת ולפי דבריך בכל מת דעלמא אפי' אינו אביו יש מצוה לקיים דברו ולהתיר נדר שהודר עד"ר מפני מצוה זו. דברים אלו הן בלא השגחה שלא בכל דבר אמרו מצוה לקיים דברי המת שאין האדם בשעת מיתתו נביא ולא מלך ונשיא שיצוה החיים לקיים דבריו שאין שלטון ביום המות ולא אמרו זה אלא כשצוה שיעשה מממונו כלום שמצוה לקיים דברו שהרי בממון שלו יכול לצוות וחייבין הכל לקיים דברו **ונכלל בכלל מצות נחלו'** ולא בכל ממון ג"כ אמרו מצוה לקיים דברי המת דאי לא תימא הכי מתנת ש"מ במקצת אמאי בעיא קנין אף על גב דמית ולא אמרי' בה מצוה לקיים דברי המת אלא ודאי לא אמרי' מצוה לקיים דברי המת אלא במוסר ביד שליש או ביד שליח או במה שהוא ביד אחרים כדמוכח בפ' מציאת האשה (ע' ע"א) ובפ"ק דגטין (י"ד ע"ב) והכי מוכח ההיא דאיסור גיורא בפ' מי שמת (קמ"ט ע"א) וכ"כ ר"ת ז"ל וכן נמצא להראב"ד ז"ל ואף הרמב"ן ז"ל כ"כ אלא שהוסיף לומר שאם מצוה לעשו' מנכסיו וכ' אפי' אינו ביד שליש מצוה לקיים דבריו וכופין על מצוה זו אבל אם אמר כנותן ולא כמצו' לא שייך ביה מצוה לקיים דברי המת והוכיח כן מהירושלמי והתוספתא א"כ דל מהכא מצוה לקיים דברי המת:

5. ספר הישר לר"ת (חלק החידושים) סימן קח

...ועתה יש חילוק דבבריא אם באו ליד שליש הרי הם למי שנשתלחו לו ואם לא לא...

6. מרדכי מסכת בבא בתרא פרק מי שמת רמז תרל

...ור"ת פסק דלא אמרינן דמצוה לקיים דברי המת אלא היכא דהושלש ביד השליש מתחלה לכך דלא זכו בה היורשין בשעת ירושה ובסוף פ"ק דגיטין פירשתי:

7. תוספות מסכת כתובות דף ע עמוד א

...יש מקשין כיון דמצוה לקיים דברי המת אם כן מאי אהני הא דדברי שכיב מרע ככתובים וכמסורין דמו ואומר ר"ת דלא אמרי' מצוה לקיים דברי המת אלא כשהושלש מתחלה לכך אי נמי דווקא במת נותן בחיי מקבל אבל דברי שכיב מרע בכל ענין כמסורין דמו.

8. קובץ שעורים בבא בתרא אות תקמא

תקמא) [דף קמט ע"א] תוד"ה דקא מגמרי וכו' תיפוק ליה דמצוה לקיים דברי המת, מקושיתם מוכח דס"ל, דמצוה לקיים ד"ה עושה קנין, דאי נימא דאינה אלא מצוה, לא הקשו כלום.

9. תלמוד בבלי מסכת גיטין דף יג עמוד א

מתני'. האומר תנו גט זה לאשתי, שטר שחרור זה לעבדי, ומת - לא יתנו לאחר מיתה; תנו מנה לאיש פלוני, ומת - יתנו לאחר מיתה.

גמ'. אמר רב יצחק בר שמואל בר מרתא משמיה דרב: והוא, שצבורין ומונחין בקרן זוית. במאי עסקינן? אילימא בבריא, כי צבורין מאי הוי? הא לא משך! ואלא בשכיב מרע, מאי איריא צבורין? כי אין צבורין נמי, דהא קיי"ל דדברי שכיב מרע ככתובים וכמסורין דמו! א"ר זביד: לעולם בבריא, וכדרב הונא אמר רב, דאמר רב הונא אמר רב: מנה לי בידך תנהו לו לפלוני, במעמד שלשתן - קנה...

10. תוספות מסכת גיטין דף יג עמוד א

והא לא משך - תימה מאי פריך הא קי"ל (לקמן דף טו.) מצוה לקיים דברי המת אם כן לוקי מתניתין בבריא משום מצוה לקיים דברי המת...

11. תורת גיטין מסכת גיטין דף יד עמוד א

תוס' ד"ה והא לא משך. תימא מאי פריך והא קיי"ל מצוה לקיים דברי המת. ולפענ"ד נראה לתרץ דהמקשה דייק דע"כ מטעם קנין הוא דקתני יתנו דמשמע מי שהוא בידו או הב"ד יכולי' ליתנו בעצמם להמקבל ובשלמא אם הוא מטעם קנין א"ש דכבר קנהו המקבל ושל המקבל הוא ויכולים ליתנם לידו אבל אם נאמר שהוא מצוה וכו' א"א לב"ד ליתן כלל כיון דאין הדבר נעשה של המקבל כלל רק על היורשין לקיים משום מצוה והב"ד יכולין לכוף היורשין עד שתצא נפשן עד שיקיימו המצוה ויתנו בעצמן וקודם שנותנין היורשין אין הדבר נעשה של המקבל ואם קידש בו אשה אינה מקודשת דאינו שלו קודם שיתנו לו היורשין:

12. ר"ן על הרי"ף מסכת גיטין דף ה עמוד ב

...ולי נראה דאפילו נימא דהאי תנו כפשטה דמתני' אפ"ה על כרחיך כי תנא יתנו לאחר מיתה [היינו משום דמשעת] דבורא זכה בו ולא משום מצוה ונפקא מינה ביתומים קטנים דלאו בני מעבד מצוה נינהו דהא דומיא דרישא דקתני לא יתנו לומר שלא זכו מחמת דבורו קתני דתנו מנה דזכה מחמת דבורו דבכה"ג בלחוד הוא דאיכא לאיפלוגי בין שטר שחרור למנה ומש"ה דייקינן והא לא משך והיאך זכה בהן מעתה...

13. מרדכי מסכת בבא בתרא פרק מי שמת רמז תרל

...וז"ל רבינו שמחה זה הכלל שכיב מרע שכתב כל נכסיו לאחרים בין בכתיבה בין בנתינה ומת מתנתו מתנה ואם עמד חוזר שייר קרקע כל שהוא אפילו אם מת אין מתנתו מתנה אלא בקנין ואם הקנה לו אם עמד אינו חוזר. אם צוה מחמת מיתה כגון דאמר ווי לפלניא דמת אפילו מתנה במקצת מתנתו מתנה [אפילו בלא קנין] ואם עמד חוזר ואפילו דאקנו מיניה ומתנה במקצת בלא קנין אף על גב דלא זכה המקבל מתנה מכח דברי ש"מ כופין את היורשין לקיים דברי המת ומיהו המקבל מתנה לא זכה בנכסי המת עד שיבאו לידו ונ"מ אם היה הנותן כהן והיו בהן עבדים אוכלין בתרומה עד שיבאו ליד המקבל מתנה ובין היורשין ובין השליש [כופין אותו] לקיים דברי המת לתת ליד המקבל מתנה ולא ליד היורשין...

14. האגודה מסכת כתובות פרק ו סימן צז

והיכא דמית מקבל בחיי נותן דלהני מילי לא מהני מצוה לקיים דברי המת ולא הוי אלא דמצוה על היורשין לעשו' וכופין אותו אבל המקבל לא זכה בהחפץ דאם היתומים נתנו החפץ אין לו למקבל על אותו אחר כלום. אבל מדברי שכיב מרע זכה המקבל בחפץ. ואם נתנו היורשים לאחר מוציא המקבל מידו אם הוא בעין. ואם הוא אינו בעין רצה המקבל מזה גובה רצה מזה גובה עיין פרק מי שמת [קמ"ט ע"א] גבי (גיורת) [איסור גיורא].

15. שולחן ערוך חושן משפט הלכות מתנת שכיב מרע סימן רנג סעיף ל

נט] שכיב מרע שצוה ואמר: אל תספדוהו, {סט} אין סופדין אותו. ס] אמר: אל תקברוהו מנכסיו, אין שומעין לו, אלא כופין את היורשים לקברו מנכסיו.

16. סמ"ע על שולחן ערוך חושן משפט הלכות מתנת שכיב מרע סימן רנג סעיף ל

סט] אין סופדין אותו כו'. לשון דאין סופדין משמע דאסור לספוד אותו, והטעם כי ההספד אינו אלא משום כבוד דהמת וקרוביו, והרי מחל על כבודו, ומצוה לקיים דברי המת...

17. הדר זקנים על התורה בראשית פרשת ויחי פרק מז פסוק ל

אנכי אעשה כדבריך. מדרש כמו שאתה מצווני כן אצוה לאחי בשעת מיתתי להעלותי מכאן כמו שמצינו שאמר לאחיו פקד יפקד אלהים אתכם והעליתם את עצמותי מזה אתכם: